**Էնդրյու Յան** (անգլ.՝ Andrew Yang, չինարեն՝ 楊安澤, հունվարի 13, 1975(1975-01-13), Սկենեկտադի, Նյու Յորք, ԱՄՆ), ամերիկացի գործարար, բարերար և քաղաքական գործիչ։

Կենսագրութոյուն
---------------

Ծնվել է 1975 թվականի հունվարի 13-ին Նյու Յորքում Թայվանից ներգաղթածների ընտանիքում։ Էնդրյու Յանայի հայրը աշխատել է IBM-ում, իր կարիերայի ընթացքում գյուտերի համար ստացել է 60 արտոնագիր, մայրը համալսարանում համակարգային ադմինիստրատոր է եղել։ Ավարտել է Բրաունի համալսարանը, որտեղ ուսումնասիրել է տնտեսությունն ու քաղաքագիտությունը, ինչպես նաև Կոլումբիայի համալսարանի իրավունքի դպրոցը։ Զբաղեցրել է Manhattan Prep ընկերության գլխավոր գործադիր տնօրենի պաշտոնը, որը զբաղվում է թեստավորման համար սովորողների նախապատրաստման  ռեսուրսների մշակմամբ, 2009 թվականին ձեռք է բերել Kaplan, Inc կորպորացիան։

Նա եղել է ինտերնետ-ընկերության համահիմնադիրը, եղել է առողջապահության ոլորտում ծրագրային ապահովման մշակմամբ զբաղվող ստարտափի ղեկավար։ Առավել հայտնի է որպես Venture for America ոչ առևտրային կազմակերպության հիմնադիր և նախագահ, որը ստեղծվել է 2011 թվականին։ Նրա գործունեության հիմքում ընկած է քոլեջների շրջանավարտների համար ուսումնական ծրագրի իրականացումը` ստարտափներում աշխատելու համար անհրաժեշտ հմտություններ ձեռք բերելու և ԱՄՆ տնտեսապես ընկճված քաղաքներում նոր աշխատատեղեր ստեղծելու նպատակով։ Այդ գործունեության համար 2011 թվականին արժանացել է ԱՄՆ նախագահի Champions of Change մրցանակին։

2020 թվականի նախագահական ընտրարշավ
----------------------------------

2017 թվականի նոյեմբերի 6-ին դիմում է ներկայացրել ԱՄՆ-ի Դաշնային ընտրական հանձնաժողով՝ 2020 թվականի նախագահական ընտրություններում Դեմոկրատական կուսակցությունից իր թեկնածությունն առաջադրելու և պայքարի մեջ մտնելու համար։ Իր սոցիալ-տնտեսական ծրագրի հիմքում դրել է ԱՄՆ-ում 18 տարեկանից բարձր յուրաքանչյուր քաղաքացու համար ամսական 1000 դոլար բազային եկամտի ներդրումը։ Ծրագրի ֆինանսավորումը ենթադրվում է ավելացված արժեքի հարկից ստացված եկամուտների հաշվին (Էնդրյու Յանի կարծիքով` եվրոպականից կրկնակի ցածր ավելացված արժեքի հարկը լիովին կապահովի անհրաժեշտ միջոցների ստացումը)։

2020 թվականի փետրվարի 11-ին Էնդրյուն դադարեցրեց իր նախագահական արշավը. «Ես մաթեմատիկոս եմ, և ելնելով այն թվերից, ինչ ունենք, պարզ է դառնում, որ մենք չենք շահելու այդ մրցավազքը։ Ես նրանցից չեմ, ովքեր կստանան նվիրատվություններ և աջակցություն մրցավազքում, որը չի հաղթի։ Դրա համար էլ այսօր ես կասեցնում եմ իմ նախագահական քարոզարշավը»։

Ծանոթագրություններ
------------------

**Քույր նախագծում*** Մեջբերումներ Վիքիքաղվածքում
* Տեսաձայնային նյութեր Վիքիպահեստում

1. ↑
2. ↑
3. ↑  Evelyn Yang, Andrew Yang’s Wife: 5 Fast Facts You Need to Know — heavy.com, 2020.
4. ↑  Kendall Karson (2019 թ․ ապրիլի 7). «Andrew Yang: What you need to know about the political rookie, White House hopeful» (անգլերեն). ABC News. Վերցված է 2019 թ․ մայիսի 31-ին.
5. ↑  «Andrew Yang» (անգլերեն). Business Insider. Վերցված է 2019 թ․ հունիսի 1-ին.
6. ↑  Kathryn Watson (2019 թ․ մարտի 14). «Andrew Yang is ready to talk robots on the Democratic debate stage» (անգլերեն). CBS News. Վերցված է 2019 թ․ հունիսի 1-ին.

Արտաքին հղումներ
----------------

* «Venture for America» (անգլերեն). Официальный сайт. Վերցված է 2019 թ․ մայիսի 31-ին.
* «Entrepreneur Andrew Yang» (անգլերեն). 2020frontrunner.com. Արխիվացված է օրիգինալից 2019 թ․ հունիսի 1-ին. Վերցված է 2019 թ․ մայիսի 31-ին.
* Джесси Орралл (2019 թ․ ապրիլի 20). «Криптовалюта нуждается в помощи правительства, говорит кандидат в президенты Эндрю Ян - CNET». *CNET*. Coin News Telegraph. Արխիվացված է օրիգինալից 2019 թ․ հունիսի 1-ին. Վերցված է 2019 թ․ մայիսի 31-ին.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Թվիթթեր |
|  |
| Ֆոտո, վիդեո և աուդիո | Ինստագրամ · Last.fm · ՅուԹյուբ |
|  |
| Թեմատիկ կայքեր | Internet Movie Database · Rate Your Music · Giant Bomb · WikiTree |
|  |
| 

|  Չափորոշչային վերահսկողություն |
| --- |
|  |
| BIBSYS: 1573630756597 · GND: 1059490919 · ISNI: 0000000433818327 · LCCN: no2014051214 · NTA: 427809789 · VIAF: 308240142 · WorldCat VIAF: 308240142 |

 |

 |